# Jackie Chan

| Jackie Chan |
| --- |
|  Jackie Chan heinäkuussa 2016. |
| Henkilötiedot |
| Koko nimi | 陳港生 (Chan Kong Sang) |
| **Syntynyt** | 7. huhtikuuta 1954 Victoria Peak, Brittiläinen Hongkong |
| Ammatti | näyttelijä, ohjaaja, tuottaja, käsikirjoittaja, toimintakoreografi, laulaja |
| Puoliso | Joan Lin Feng-jiao ( 1982) |
| Lapset | 2 |
| Näyttelijä |
| Aktiivisena | 1962– |
| Merkittävät roolit | **Eddie Chan** (*Crime Story*) **Lee** (*Rush Hour* -elokuvasarja) **Jimmy Tong** (*Smokkimies*) **Mr. Han** (*The Karate Kid*) |
| Palkinnot |
| **Golden Horse 1992 *Supercop*
* 1993 *Crime Story*

**Blockbuster Entertainment 1999 *Gorgeous*
* 1999 *Rush Hour – Rankka pari*

**MTV Movie Awards 1999 *Rush Hour – Rankka pari*
* 2002 *Rush Hour 2*

**Kids’ Choice Awards 2002 *Rush Hour 2*
* 2003 *Smokkimies*
* 2011 *The Karate Kid*

**Golden Rooster 2005 *New Police Story*

**Hundred Flowers 2006 *New Police Story*
 |
| Aiheesta muualla |
| Viralliset kotisivut |
| IMDb  |
| Elonet |
| [ Muokkaa Wikidatassa ]  |
| Infobox OK |

**Chan Kong-sang** (kiin.: 陳港生; Jyutping: *Can4 Gong2-sang1*; s. 7. huhtikuuta 1954 Victoria Peak, Brittiläinen Hongkong), yleisemmin **Jackie Chan** (kiin.: 成龍; Jyutping: *Sing4 Lung4*), on hongkongilainen elokuvanäyttelijä, ohjaaja, laulaja ja kungfun taitaja. Chan yhdistää elokuvissaan taistelulajeja ja fyysistä komediaa. Hän on 1960-luvulta alkaneen uransa aikana näytellyt yli 150 elokuvassa, joista pääosaa viidessäkymmenessä. Lisäksi Chanista on tehty hänen nimeään kantava animaatiosarja.

## Lapsuus ja nuoruus

Chan syntyi 7. huhtikuuta 1954 Hongkongissa nimellä Chan Kong-sang. Hänen vanhempansa Charles ja Lily olivat töissä Ranskan suurlähetystössä. Jackien vanhemmat muuttivat Australiaan Jackien ollessa seitsenvuotias ja jättivät Jackien Hongkongiin ooppera-akatemiaan, missä hän alkoi opetella taistelulajeja, näyttelemistä, akrobatiaa ja laulamista. Koulussa oli kova kuri, ja Chan on kertonut tulleensa päivittäin kuritetuksi. Chan esiintyi kahdeksanvuotiaana ensimmäisessä elokuvassaan *Big and Liggle Wong Tin Bar* (1962). Hän valmistui koulusta vuonna 1971 ja meni töihin akrobaatiksi ja elokuvien stuntmieheksi.

## Ura

### Elokuvat

Chanin ensimmäinen aikuisrooli oli elokuvassa *Little Tiger from Cantoon*. Chanin varhaisista elokuvista tunnetuin on *Vihan nyrkki* (1972), jonka pääosassa on Bruce Lee. Sitä seurasi sarja Lo Wein kung fu -elokuvia, jotka eivät menestyneet yhtä hyvin. Chan muuttikin muutamaksi vuodeksi rakennustöihin vanhempiensa luokse Australiaan. Siellä hän sai lempinimekseen Jackie, sillä hänen kiinalaista nimeään oli liian vaikea ääntää. Hän palasi Hongkongiin vuonna 1976.

Chanin ensimmäinen oma menestyselokuva oli *Kotkan varjo* (1978). Sitä seurasi uusia menestyksiä, ja muutamassa vuodessa Chanista oli tullut supertähti Aasiassa. Chan näytteli itse kaikki stunttinsa. Hänellä oli täysi määräysvalta useimpiin elokuviinsa, joista hän ohjasi ja tuotti osan sekä lauloi joskus tunnuslaulutkin. Chanin ensimmäinen oma ohjaustyö oli *Nuori lohikäärme* (1980), joka on ensimmäinen slapstick-komediaa ja toimintaa yhdistelevä taistelulajielokuva. Chan ei yrityksistään huolimatta onnistunut tekemään läpimurtoa Hollywoodiin vielä 1980-luvulla.

1980-luvun puolivälissä Chan perusti oman tuotantoyhtiön Golden Way ja oman sijaisnäyttelijöiden liiton Jackie Chan Stuntmen Association. Vuonna 1995 hän loi oman sarjakuvahahmonsa, joka seikkaili *Jackie Chan’s Spartan X* -nimisessä sarjakuvassa niin Aasiassa kuin Yhdysvalloissakin. Samana vuonna Chan sai MTV Movie Awardsin palkinnon elämäntyöstään. Vuonna 1996 hänen viidennestä englanninkielisestä elokuvastaan *Rajua menoa Bronxissa* tuli suurmenestys Yhdysvalloissa, minkä myötä kahta sitä edeltänyttäkin Chanin elokuvaa alettiin esittää Yhdysvalloissa. Chanin seuraava menestyselokuva Yhdysvalloissa oli *Rush Hour – Rankka pari* (1998).

*Rush Hourin* jälkeen Chan teki vuonna 2000 villin lännen toimintakomedian *Shanghai Noon*, jossa hän näyttelee Owen Wilsonin kanssa. Tucker ja Chan palasivat vuonna 2001 *Rush Hourin* jatko-osaan *Rush Hour 2*, josta Chan sai 15 miljoonan dollarin palkkion sekä prosenttiosuuden lipputuloista. Seuraavana vuonna Chan näytteli *Smokkimiehessä* taksikuskia, joka saa erityisvoimia pomonsa smokista. Chan sai tähden Hollywood Walk of Famelle sekä Taurus Awardin.

*Shanghai Noonin* jatko-osa *Shanghai Knights* (2003) menestyi melko hyvin, mutta *Kultainen medaljonki* (2003) ja *Maailman ympäri 80 päivässä* floppasivat. Chan perusti Hongkongissa JCE Movies Limited -tuotantoyhtiön saadakseen laajempaa taloudellista ja taiteellista vaikutusvaltaa elokuviinsa. Yritys tuotti muun muassa elokuvat *New Police Story* (2004), *The Myth* (2005) ja *Bo bui gai wak* (2006).

Chan palasi vuonna 2007 vanhaan rooliinsa elokuvassa *Rush Hour 3*. Seuraavana vuonna hän ääninäytteli elokuvassa *Kung Fu Panda*, jota seurasi useita jatko-osia, videopeli ja televisiosarja, ja Jet Lin kanssa elokuvassa *The Forbidden Kingdom – kaksi mestaria*. Chanin seuraavat elokuvat olivat koko perheen elokuvat *The Spy Next Door* (2010) ja 1980-luvun samannimisen elokuvan uusintaversio *Karate Kid*.

Chanin ura jatkui koko ajan myös Kiinassa, ja vuonna 2009 hän näytteli rikosdraamassa *Shinjuku Incident* ja toimintakomediassa *Da bing xiao jiang*, jonka Chan myös käsikirjoitti. Hän oli toisena ohjaajana historiallisessa draamassa *1911*. *Chinese Zodiac* -elokuvassa (2012) hän palasi toimintaelokuviin, ja elokuvassa *Jing cha gu shi 2013* vanhaan *Police Story* -sarjaan. Hollywood-näyttelijöiden kanssa tehty historiallinen toimintaelokuva *Dragon Blade* (2015) oli Kiinassa suuri menestys. Sitäs seurasivat *Skiptrace* (2016) ja *Tie dao fei hu* (2016). Kansainvälisillä markkinoilla Chanin töitä olivat *The Foreigner* (2017) sekä ääniroolit elokuvissa *Suuri pähkinäryöstö 2* (2017) ja *Lego Ninjago Elokuva* (2017).

#### Stuntit

Chan tekee poikkeuksellisesti kaikki stunttinsa henkilökohtaisesti ilman erikoistehosteita tai sijaisnäyttelijöitä. Guinnessin ennätysten kirjan mukaan Chan on ”eniten stuntteja tehnyt näyttelijä”. Stunttitemppujen vaarallisuuden takia hän on uransa aikana kokenut lukuisia loukkaantumisia, kuten lantion, nenän, lonkan, sormien, poskien ja kylkiluiden murtumisen erilaisissa onnettomuuksissa. Vaarallisin onnettomuus tapahtui vuoden 1986 toimintaelokuvan *Armour of Godin* kuvauksissa, kun kesken vaativan stuntin Chan putosi puusta pää edellä kivikkoon, minkä seurauksena hän mursi pääkallonsa. Hän selvisi kahdeksan tunnin mittaisesta leikkauksesta ja kuukauden mittaisesta toipumisjaksosta, mutta hänellä on pääkallossaan yhä merkkinä onnettomuudesta parantumaton reikä, joka on peitetty muovitulpalla. Työtapansa vuoksi Chan ei saa Yhdysvalloissa vakuutusta.

### Ääninäyttelijän ura

Vuosien 2000 ja 2005 välillä Chan antoi äänensä *Jackie Chan seikkailee* -animaatiosarjan nimihahmolle.

### Laulajanura

Jackie Chan on myös tunnettu laulaja Aasiassa. Hän on esiintynyt useilla eri kielillä: kantoninkiinaksi, mandariinikiinaksi, japaniksi ja englanniksi. Hän on julkaissut 20 äänilevyä 1980-luvulta alkaen, ja hän laulaa elokuviensa lopputekstikohtauksissa.

## Yksityiselämä

Chan meni vuonna 1982 naimisiin taiwanilaisen näyttelijän Joan Lin Feng-jiaon kanssa, ja he saivat pojan nimeltä Jaycee vuonna 1982. Chan piti avioliiton ja poikansa salassa vuoteen 1998 asti. Chanilla on myös avioliiton ulkopuolinen, vuoden 1999 tammikuussa syntynyt Etta-niminen tytär ex-missin Elaine Ng Yi-Lein kanssa. Chan on vuonna 2004 myöntänyt asian ja tukenut tytärtään taloudellisesti vuoteen 2015 saakka, mutta ei ole kuitenkaan virallisesti koskaan tunnustanut tytärtään.

Chanilla on oma hyväntekeväisyysjärjestö Jackie Chan Charitable Foundation, minkä lisäksi hän on Unicefin hyväntahdonlähettiläs.

Vuonna 2016 paljastettujen Panaman paperien mukaan Chanilla on ainakin kuusi panamalaisen asianajotoimisto Mossack Fonsecan hallinnoimaa veroparatiisiyhtiötä. Chan ei ole kommentoinut tietoja.

Vuonna 2018 julkaistiin Chanin omaelämäkerta *Never Grow Up* (ISBN 9781471177231).

Chan on Kiinan kansan neuvoa-antavan poliittisen konferenssin jäsen. Hongkongin luovutuslakiesityksen vastaisten mielenosoitusten aikana vuonna 2019 Chan profiloitui yhdeksi näkyvimmistä Kiinan kommunistisen puolueen kannattajista demokraattisia uudistuksia vaativia mielenosoittajia vastaan. Chanin mukaan liika vapaus merkitsee vain kaaosta, kun taas järjestys ja turvallisuus ovat puhtaan ilman kaltaisia perustarpeita.

## Palkinnot ja tunnustukset

Jackie Chanin tähti *tähtien tiellä* Hongkongissa.
**Blockbuster Entertainment 1999 *Gorgeous*
* 1999 *Rush Hour – Rankka pari*

**Golden Horse 1992 *Supercop*
* 1993 *Crime Story*

**Golden Rooster 2005 *New Police Story*

**Hundred Flowers 2006 *New Police Story*

**Kids’ Choice 2002 *Rush Hour 2*
* 2003 *Smokkimies*
* 2011 *The Karate Kid*

**MTV Movie Awards 1999 *Rush Hour – Rankka pari*
* 2002 *Rush Hour 2*

**Oscar-palkinto 2016 *Oscar-kunniapalkinto*

## Filmografia

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli | Muu tehtävä |
| 1962 | *Big and Little Wong Tin Bar* | Kid |  |
| 1971 | *Tappavat kädet* | *Guang dong xiao lao hu* | Jackie Chan |  |
| 1973 | *Cub Tiger from Kwang Tung* | Hsiao Hu |  |
| *Kotka iskee* | *Ding tian li di* | Si To | stunttikoordinaattori |
| *Bei di yan zhi* | Xiao Liu |  |
| *Nu jing cha* | jengin johtaja |  |
| *Chu ba* | vartija |  |
| 1974 | *Jin ping shuang yan* | Yun |  |
| 1975 | *Hua fei man cheng chun* | Hsiao Tang |  |
| *Pai an jing ji*  | Chen |  |
| 1976 | *Xin jing wu men* | A Lung |  |
| *Hand of Death* | *Shao Lin men* | Tan Feng |  |
| *Fung yu seung lau sing* | Hua Wu Bin |  |
| 1977 | *Kiero tappaja* | *Jian hua yan yu jiang nan* | Cao Lei |  |
| 1978 | *Huo shao shao lin men* | Kawasakin avustaja |  |
| *Kotkan varjo* | *She xing diao shou* | Chien Fu | stunttikoordinaattori |
| *Käärme- ja kurkitaistelutyylit* | *She he ba bu* | Hsu Yin-Fung |
| *Fei du juan yun shan* | Ting Chung |
| *Jui kuen* | Wong Fei-Hung |  |
| *Spiritual Kung Fu* | *Quan jing* | Yi-Lang | stunttikoordinaattori |
| 1979 | *Xiao quan guai zhao* | *Xiao quan guai zhao* | Shing Lung |
ohjaaja/stunttikoordinaattori  |
| *Dragon Fist* | *Long quan* | Tang How-Yuen |  |
| 1980 | *Jackie Khan – nuori lohikäärme* | *Shi di chu ma* | Dragon |
ohjaaja/stunttikoordinaattori  |
| *Dian zhi gong fu gan chian chan* | Jiang | stunttikoordinaattori |
| *The Big Brawl* | Jerry Kwan |  |
| 1981 | *Kanuunankuularalli* | *The Cannonball Run* | Subaru-kuski |  |
| 1982 | *Jackie Khan – lohikäärmeen herra* | *Long xiao ye* | Dragon | ohjaaja/toimintaohjaaja/käsikirjoittaja |
| 1983 | *Raju iskuryhmä* | *Mi ni te gong dui* | Sammy |  |
| *Peloton hyeena 2* | *Long teng hu yue* | Chan Lung | toimintakoreografi |
| *Siivot ja syntiset* | *Winners and Sinners* | CID 07 |  |
| *Project A – Lohikäärmeet merellä* | *A’ gai wak* | Ma Yue Lung | ohjaaja/käsikirjoittaja/stunttikoordinaattori |
| 1984 | *Shen yong shuang xiang pao* | moottoripyöräpoliisi |  |
| *Cannonball Run II* | Jackie Chan, Mitsubishi-insinööri |  |
| *Tupla-karate juustolla* | *Wheels on Meals* | Thomas |  |
| 1985 | *Onnelliset lohikäärmeet* | *My Lucky Stars* | Muscles |  |
| *Suojelija* | *The Protector* | Billy Wong |  |
| *Winners & Sinners 3* | Muscles |  |
| *Lohikäärmeen tehtävä* | *Long de xin* | Ted / Tat Fung |  |
| *Kyttä antaa kyytiä* | *Ging chat goo si* | Chan Ka Kui | ohjaaja/stunttikoordinaattori |
| 1986 | *Naughty Boys* | *Nui ji za pai jun* | vanki |  |
| *Jumalten aseet* | *Long xiong hu di* | Asian Hawk | stunttikoordinaattori |
| 1987 | *Iskuryhmä A* | *Nui ji za pai jun* | Ma Yue Lung | ohjaaja/stunttikoordinaattori |
| 1988 | *Ikuisesti lohikäärmeitä* | *Fei lung maang jeung* | Jackie Lung |  |
| *Kyttä antaa kyytiä 2* | *Police Story 2* | Chan Ka Kui | ohjaaja/stunttikoordinaattori |
| 1989 | *Miracles* | *Ji ji* | ”Charlie” Cheng Wah Kuo | ohjaaja/tuottaja/käsikirjoittaja/stunttikoordinaattori |
| 1990 | *Kuin veitsi kurkulla* | *Huo shao dao* | Lung / Steve Tong |  |
| 1991 | *Fei ying gai wak* | Asian Hawk / Condor / Jackie |  |
| 1992 | *Seong lung wui* | Ma Yau | stunttikoordinaattori |
| *Supercop* | *Ging chat goo si 3: Chiu kup ging chat* | Chan Ka Kui |  |
| 1993 | *City Hunter* | *Seong lung wui* | Ryu Saeba |  |
| *Crime Story* | *Cung on zo* | Eddie Chan | stunttikoordinaattori |
| *Once a Cop* | *Supercop* | Chan Ka Kui |  |
| 1994 | *The Legend of Drunken Master* | *Jui kuen II* | Wong Fei-hung |
ohjaaja/stunttikoordinaattori |
| 1995 | *Bronxin hurrikaani* | *Hong faan kui* | Keung |  |
| *Thunderbolt* | *Pik lik foh* | Chan Foh To | stunttikoordinaattori |
| 1996 | *Ensi-isku* | *Ging chaat goo si 4: Ji gaan daan yam mo* | Chan Ka Kui |
| 1997 | *Mr. Nice Guy* | Jackie |  |
| 1998 | *Jackie Chanin Taistele! Älä kysele!* | *Ngo si seoi* | Who Am I | ohjaaja/käsikirjoittaja |
| *Rush Hour – Rankka pari* | *Rush Hour* | Lee |  |
| 1999 | *Jackie Chanin Gorgeous* | *Boh lei chun* | C. N. Chan | tuottaja/käsikirjoittaja |
| 2000 | *Shanghai Noon* | Chon Wang |  |
| 2001 | *The Accidental Spy – vahingossa vakoojaksi* | *Te wu mi cheng* | Buck Yuen |  |
| *Rush Hour 2* | Lee |  |
| 2002 | *Smokkimies* | *The Tuxedo* | Jimmy Tong |  |
| 2003 | *Shanghai Knights* | Chon Wang |  |
| *The Twins Effect* | *Chin gei bin* | Jackie Fong |  |
| *Kultainen medaljonki* | *The Medallion*  | Eddie Yang |  |
| 2004 | *Maailman ympäri 80 päivässä* | *Around the World in 80 Days* | Passepartout/Lau Xing |  |
| *Chin gei bin 2: Fa tou tai kam* | Wei Cheng |  |
| *New Police Story* | Chan Kwok-Wing |  |
| 2005 | *The Myth* | *Shen hua* | Meng Yi / Jack Chan |  |
| 2006 | *Bo bui gai wak* | Fong Ka Ho |  |
| 2007 | *Rush Hour 3* | Lee |  |
| 2008 | *The Forbidden Kingdom – kaksi mestaria* | *The Forbidden Kingdom* | Lu Yan |  |
| *Kung Fu Panda* | mestari Apina (äänirooli) |  |
| 2009 | *Shinjuku Incident* | Steelhead |  |
| *Jian guo da ye* | haastattelija |  |
| 2010 | *The Spy Next Door* | Bob Ho |  |
| *Da bing xiao jiang* | The Soldier | tuottaja |
| *Karate Kid* | *The Karate Kid* | Mr. Han |  |
| *The Legend of Silk Boy* | Xu Rongcun |  |
| 2011 | *San Siu Lam Zi* | Wudao |  |
| *Kung Fu Panda 2* | mestari Apina (äänirooli) |  |
| *Xin hai ge ming* | Huang Xing |  |
| 2012 | *Sap ji sang ciu* | Asian Hawk | ohjaaja/tuottaja/käsikirjoittaja |
| 2013 | *Jing cha gu shi 2013* | Zhong Wen |  |
| 2015 | *Tian jiang xiong shi* | Huo An | tuottaja |
| 2016 | *Kung Fu Panda 3* | mestari Apina (äänirooli) |  |
| *Skiptrace* | Bennie Chan | tuottaja |
| *Tie dao fei hu* | Ma Yuan |  |
| 2017 | *The Foreigner* | Quan Ngoc Minh |  |
| *Gong fu yu jia* | Jack |  |
| *Suuri pähkinäryöstö 2* | *The Nut Job 2: Nutty by Nature* | Feng (äänirooli) |  |
| *Lego Ninjago Elokuva* | *The Lego Ninjago Movie* | mestari Wu / herra Liu (äänirooli) |  |
| *Ji qi zhi xue* | Lin Dong |  |
| *Jie you za huo dian* | Namiya |  |
| 2019 | *Shen tan Pu Song Ling* | Pu Songling |  |
| *Tayna pechati drakona* | Mestari |  |
| *Pan deng zhe* | vanha Yang Guang |  |
| 2020 | *Vanguard* | Tang Huating |  |
| 2021 | *Wish Dragon* | Long (äänirooli) | tuottaja |
| *Beijing: Wan Jiu Zhao Wu* | Chen Shu |  |
| 2023 | *Ride On* | Lao Luo | tuottaja |
| *Hidden Strike* | Dragon Luo Feng |  |
| *Teenage Mutant Ninja Turtles: Mutant Mayhem* | Mestari Tikku (äänirooli) |  |
| 2025 | *Karate Kid* | Mr. Han |  |

## Lähteet

## Aiheesta muualla

* Kuvia tai muita tiedostoja aiheesta Jackie Chan Wikimedia Commonsissa

* Jackie Chan Internet Movie Databasessa. (englanniksi)
* Jackie Chan  Elonetissä.
* Jackie Chanin virallinen sivusto